Гилбърт Честъртън
Песен за правдата и кривдата

Превод от английски: Добромир Кралчев, 2008

chitanka.info

Пир със вино, пост с водица

пазят светъл твоя ден.

Те са Божии дечица,

тя — девойка, то — левент.

Даже ангел от небето

ако друго ти налей,

с благодарности вземи го

и до капка го излей.

Като Изтока е чаят:

мандарин с приятен смях,

със изискани обноски,

без съзнание за грях.

А жените като стадо

се тълпят на чаша чай.

Щом е силен, е отрова —

като своя роден край.

Чаят е ориенталец,

но е джентълмен все пак.

А какаото — страхливец

и чудовищен простак.

То е тъпо, вероломно,

нрава свой то често крий,

но отплаща се стократно

на глупака, що го пий.

Дъжд изля се с гръм и буря

от небесни висини,

щом добрите питиета

зло пиянство оскверни.

Руйно вино ни докара

руйна кръв и зла беда,

та небето ни наказа

със газирана вода.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.